**ประกาศสมาคมบริษัทหลักทรัพย์ไทย**

**ที่ กส. 2/2562**

**เรื่อง หลักเกณฑ์และจรรยาบรรณในการประกอบธุรกิจหลักทรัพย์ของบริษัทสมาชิก (ฉบับที่ 2)**

**---------------------------------------------------------**

โดยที่เห็นสมควรให้ทบทวนหลักเกณฑ์และจรรยาบรรณการประกอบธุรกิจหลักทรัพย์ของบริษัทสมาชิก ให้เกิดความเหมาะสมและสอดคล้องต่อการปฏิบัติงานและการดำเนินธุรกิจ

อาศัยอำนาจตามความในข้อ 22 แห่งข้อบังคับสมาคมบริษัทหลักทรัพย์ไทย โดยความเห็นชอบของคณะกรรมการตามที่ประชุมคณะกรรมการ เมื่อวันที่ 8 พฤศจิกายน 2562 สมาคมบริษัทหลักทรัพย์ไทยจึงกำหนดประกาศสมาคมบริษัทหลักทรัพย์ไทย เรื่อง หลักเกณฑ์และจรรยาบรรณในการประกอบธุรกิจหลักทรัพย์ของบริษัทสมาชิก เพื่อให้สมาชิกสมาคม
ถือปฏิบัติดังนี้

ข้อ 1 ให้ยกเลิกความในข้อ 1 แห่งประกาศสมาคม เรื่อง หลักเกณฑ์และจรรยาบรรณในการประกอบธุรกิจหลักทรัพย์ของบริษัทสมาชิก และให้ใช้ความดังต่อไปนี้แทน

“(1) การคิดอัตราดอกเบี้ยเงินให้กู้ยืมสำหรับลูกค้าเพื่อซื้อขายหลักทรัพย์สำหรับบัญชี Credit Balance หรือการให้บริการลูกค้าในการซื้อขายสัญญาซื้อขายล่วงหน้าโดยมีข้อตกลงซื้อขายแบบ Block Trade ให้สมาชิกคิดอัตราดอกเบี้ยไม่ต่ำกว่าค่าเฉลี่ยของอัตราดอกเบี้ยสำหรับลูกค้าชั้นดี (MOR) ของธนาคารพาณิชย์ 4 แห่ง คือ ธนาคารกรุงเทพ (BBL) ธนาคารกรุงไทย (KTB) ธนาคารกสิกรไทย (KBANK) และธนาคารไทยพาณิชย์ (SCB) ณ วันทำการสุดท้ายของเดือนก่อนหน้าลบ 2%”

ประกาศนี้มีผลบังคับตั้งแต่วันที่ 15 พฤศจิกายน 2562 เป็นต้นไป

 ประกาศ ณ วันที่ 12 พฤศจิกายน 2562

 (นายพิเชษฐ สิทธิอำนวย)

 นายกสมาคม